《自盂县度石梯岭》
明代·陆深

绝塞风多四望宽，始知天上不胜寒。依稀步入羊群化，次第行胜鸟背盘。

扑面榆钱迎栈阁，染衣山黛落征鞍。关门去雁无消息，满纸书成欲寄难。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。